Eva Luigas

Eva Luigas (sündinud 26. novembril 1964 Tallinnas) on eesti näitejuhi abi, administraator, müügiosakonna juhataja ja aiandushuviline. 

Lõpetas 1983 Tallinna 46. Keskkooli, õppis Tallinna Pedagoogilises Instituudis, lõpetas Tallinna Ehituskooli mööbli restauraatorina ja 2010 Räpina Aianduskooli maastikuehituse erialal.Sissekanne Teatriliidu veebis

Töötas 1983–88 Nukuteatris vanemadministraatorina, 1988–94 näitejuhi abina, 1995–2001 peaadministraatorina, 2001–02 müügiosakonna juhatajana. Õmmelnud kostüüme lavastustele (Vladimir Tarassovi "Elutarkus või elukartus", Marius Lätte "Legend printsessi sõrmusest", mõlemad 1998), tegutsenud etenduse juhina. Töötanud piletimüügi alal Draamateatris, Birgitta Festivalil ja mujal.

Töötanud aianduskeskuse Hansaplant hooajataimede osakonna juhatajana ning ajakirja Tervis Pluss tegevtoimetajana, Eesti Naine aia- ja sisustustoimetajana ja aastast 2013 Aed peatoimetajana. Avaldanud aiandusteemalisi raamatuid.

Isiklikku
Ema õpetaja, õppejõud ja ajakirjanik Urve Buschmann, õde Signe Kivi, vanaisa Richard Viidalepp.

Viited

Kategooria:Eesti aiandustegelased
Kategooria:Eesti teatritegelased
Kategooria:Eesti ajakirjanikud
Kategooria:Sündinud 1964